Kiusiid̶e Jesús baara nibabadaurã mar iikaad̶aa wãsid̶au.
Jãbad̶e atausid̶aud̶e Jesús ãchimaa wabid̶a neewẽa b̶uasii.
Maamina waa kĩaraa wã kopaneesid̶au Capernaum puurud̶aa wãd̶ai baita.
Maka b̶uud̶e ãrea pãriu kob̶eesii.
Maud̶e ãrea pũatu kob̶eesiid̶eeba chi mar ʉtʉ ʉ̃rape wã kob̶eesii.
Mar kẽsa 5 maebʉrã 6 kilómetro baaduud̶e Jesús unusid̶au bania ʉ̃rʉ tʉa uruu jãba kaita.
Ãchimaa uruud̶eeba ãrea perasid̶au.
Maamina Jesusba jarasii:
—¡Mʉʉbʉ!
¡Perarã́sturu!
Maud̶e ichi jãbad̶e kĩrajʉʉ irsibisid̶au.
Ara makʉd̶e ãchi wãaduumaa neesid̶au.